Valgas ja Põlva vallas leiti autolt löögi saanud kitsedAvaldatud: 10 detsember, 2019
Valga linnas ja Põlva vallas leiti autolt löögi saanud kitsed kitsed, kelle päästjad aitasid ära toimetada.
Eile, 9. detsembril kell 16.41 teatati, et Põlva vallas Aarna külas on teel kitse korjus. Päästjad tõstsid ilmselt autolt löögi saamise tagajärjel hukkunud looma tee äärde ja teavitasid juhtunust kohalikke jahimehi, kes kitse ära viisid. Päästjad paluvad liiklusõnnetuses hukkunud ulukitest teada anda keskkonnainspektsiooni telefoninumbril 1313, et jahimehed saaksid sellest teada ja looma jäänused ära viia.
Täna, 10. detsembril kell 8.20 teatati, et Valgas Viljandi tänaval on vigastatud kits. Kohale kutsuti jahimees, kes looma minema viis. Päästjad paluvad liiklusõnnetuses hukkunud või viga saanud ulukitest teada anda keskkonnainspektsiooni telefoninumbril 1313, et jahimehed saaksid sellest teada ja hukkunud looma ära viia või vigastatud looma kannatused lõpetada.